CELEX: 32021R1947
Language: hr
Date: 2021-11-10 00:00:00
Title: Provedbena uredba Komisije (EU) 2021/1947 оd 10. studenoga 2021. o definiciji zemljopisnog područja država članica za potrebe Uredbe (EU) 2019/516 Europskog parlamenta i Vijeća o usklađivanju bruto nacionalnog dohotka po tržišnim cijenama (Uredba o BND-u) i stavljanju izvan snage Odluke Komisije 91/450/EEZ, Euratom i Uredbe Komisije (EZ) br. 109/2005 (Tekst značajan za EGP)

11.11.2021   
               
               
                  HR
               
               
                  Službeni list Europske unije
               
               
                  L 398/1
               
            
         PROVEDBENA UREDBA KOMISIJE (EU) 2021/1947
         оd 10. studenoga 2021.
         o definiciji zemljopisnog područja država članica za potrebe Uredbe (EU) 2019/516 Europskog parlamenta i Vijeća o usklađivanju bruto nacionalnog dohotka po tržišnim cijenama (Uredba o BND-u) i stavljanju izvan snage Odluke Komisije 91/450/EEZ, Euratom i Uredbe Komisije (EZ) br. 109/2005
         (Tekst značajan za EGP)
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EU) 2019/516 Europskog parlamenta i Vijeća od 19. ožujka 2019. o usklađivanju bruto nacionalnog dohotka po tržišnim cijenama te stavljanju izvan snage Direktive Vijeća 89/130/EEZ, Euratom i Uredbe Vijeća (EZ, Euratom) br. 1287/2003 (Uredba o BND-u) (1), a posebno njezin članak 5. stavak 3.,
         budući da:
         
                     (1)
                  
                  
                     Definicija zemljopisnog područja jedno je od pitanja definiranih u Delegiranoj uredbi Komisije (EU) 2020/2147 (2) o popisu pitanja kako bi se osigurala pouzdanost, iscrpnost i usporedivost podataka o bruto nacionalnom dohotku po tržišnim cijenama („BND”) koje treba riješiti u svakom ciklusu provjere.
                  
               
                     (2)
                  
                  
                     Kako bi podaci o BND-u bili pouzdani, iscrpni i usporedivi, potrebno je razjasniti definiciju zemljopisnog područja država članica.
                  
               
                     (3)
                  
                  
                     Agregati BND-a i njihovi sastavni dijelovi trebali bi biti usporedivi među svim državama članicama i u skladu s odgovarajućim definicijama i računovodstvenim pravilima Europskog sustava računa iz 2010. („ESA 2010.”) (3).
                  
               
                     (4)
                  
                  
                     Odluku Komisije 91/450/EEZ, Euratom (4) i Uredbu Komisije (EZ) br. 109/2005 (5) trebalo bi stoga staviti izvan snage.
                  
               
                     (5)
                  
                  
                     Mjere predviđene ovom Uredbom u skladu su s mišljenjem Odbora za europski statistički sustav iz članka 8. Uredbe (EU) 2019/516,
                  
               DONIJELA JE OVU UREDBU:
         
            Članak 1.
            Za potrebe Uredbe (EU) 2019/516 izraz „ekonomsko područje” ima značenje utvrđeno u točkama 2.05. i 2.06. poglavlja 2. Priloga A Uredbi (EU) br. 549/2013, a izraz „zemljopisno područje” iz tih točaka podrazumijeva državna područja država članica navedena u Prilogu ovoj Uredbi.
         
         
            Članak 2.
            Odluka 91/450/EEZ, Euratom i Uredba (EZ) br. 109/2005 stavljaju se izvan snage.
         
         
            Članak 3.
            Ova Uredba stupa na snagu dvadesetog dana od dana objave u Službenom listu Europske unije.
         
         
            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 10. studenoga 2021.
            
               
                  Za Komisiju
               
               
                  Predsjednica
               
               Ursula VON DER LEYEN
            
         
         
            (1)  SL L 91, 29.3.2019., str. 19.
         
         
            (2)  Delegirana uredba Komisije (EU) 2020/2147 оd 8. listopada 2020. o dopuni Uredbe (EU) 2019/516 Europskog parlamenta i Vijeća utvrđivanjem popisa pitanja koja treba riješiti u okviru svakog ciklusa provjere (SL L 428, 18.12.2020., str. 9.).
         
            (3)  Uredba (EU) br. 549/2013 Europskog parlamenta i Vijeća od 21. svibnja 2013. o Europskom sustavu nacionalnih i regionalnih računa u Europskoj uniji (SL L 174, 26.6.2013., str. 1.).
         
            (4)  Odluka Komisije 91/450/EEZ, Euratom, od 26. srpnja 1991. o određivanju područja država članica u svrhu provedbe članka 1. Direktive Vijeća 89/130/EEZ, Euratom o usklađivanju načina obračunavanja bruto nacionalnog proizvoda po tržišnim cijenama (SL L 240, 29.8.1991., str. 36.).
         
            (5)  Uredba Komisije (EZ) br. 109/2005 od 24. siječnja 2005. o utvrđivanju ekonomskog područja država članica za potrebe Uredbe Vijeća (EZ, Euratom) br. 1287/2003 o usklađivanju bruto nacionalnog dohotka prema tržišnim cijenama (SL L 21, 25.1.2005., str. 3.).
      
      
         
            PRILOG
            Državna područja država članica:
            
                        —
                     
                     
                        državno područje Kraljevine Belgije,
                     
                  
                        —
                     
                     
                        državno područje Republike Bugarske,
                     
                  
                        —
                     
                     
                        državno područje Češke Republike,
                     
                  
                        —
                     
                     
                        državno područje Kraljevine Danske, s iznimkom Farskih otoka i Grenlanda,
                     
                  
                        —
                     
                     
                        državno područje Savezne Republike Njemačke,
                     
                  
                        —
                     
                     
                        državno područje Republike Estonije,
                     
                  
                        —
                     
                     
                        državno područje Irske,
                     
                  
                        —
                     
                     
                        državno područje Helenske Republike,
                     
                  
                        —
                     
                     
                        državno područje Kraljevine Španjolske,
                     
                  
                        —
                     
                     
                        državno područje Francuske Republike, osim prekomorskih zemalja i područja pod njezinim suverenitetom, kako je definirano u Prilogu II. Ugovoru o funkcioniranju Europske unije,
                     
                  
                        —
                     
                     
                        državno područje Republike Hrvatske,
                     
                  
                        —
                     
                     
                        državno područje Talijanske Republike,
                     
                  
                        —
                     
                     
                        državno područje Republike Cipar,
                     
                  
                        —
                     
                     
                        državno područje Republike Latvije,
                     
                  
                        —
                     
                     
                        državno područje Republike Litve,
                     
                  
                        —
                     
                     
                        državno područje Velikog Vojvodstva Luksemburga,
                     
                  
                        —
                     
                     
                        državno područje Mađarske,
                     
                  
                        —
                     
                     
                        državno područje Republike Malte,
                     
                  
                        —
                     
                     
                        državno područje Kraljevine Nizozemske, osim prekomorskih zemalja i područja pod njezinim suverenitetom, kako je definirano u Prilogu II. Ugovoru o funkcioniranju Europske unije,
                     
                  
                        —
                     
                     
                        državno područje Republike Austrije,
                     
                  
                        —
                     
                     
                        državno područje Republike Poljske,
                     
                  
                        —
                     
                     
                        državno područje Portugalske Republike,
                     
                  
                        —
                     
                     
                        državno područje Rumunjske,
                     
                  
                        —
                     
                     
                        državno područje Republike Slovenije,
                     
                  
                        —
                     
                     
                        državno područje Slovačke Republike,
                     
                  
                        —
                     
                     
                        državno područje Republike Finske,
                     
                  
                        —
                     
                     
                        državno područje Kraljevine Švedske.